  Виталий Пронин Россиысь Следствиея комитетлэн элькун управлениез туннэ эскеронъёс ортчытэ Алнаш но Шаркан ёросъёсын пиналъёс выем пумысен. 8-тӥ пӧсьтолэзе Алнаш ёросысь Байтэрек гурт дорысь Туймы шуре выйиз нылпи юртысь 10 аресъем ныл. Та нуналэ ик Шаркан ёросысь Пашур гурт дорысь тыметын бырыны шедиз 17 аресъем пияш. Пыласькон вакыт кутскем дырысен Удмуртиысь 7 нылпиос выйизы ни. Анай-атайёс пиналъёссэс шуре огназэс медаз лэзьялэ. Шукрес учыръёслэсь утиськонъя элькун комиссия пыласькон интыос, пляжъёс, тыметъёс понна кыл кутӥсьёсты югурез чакласа улыны косэ. Сергей Захаров Туспуктэм: udmdunne.ru  